钦定古今图书集成/明伦汇编/氏族典/第416卷 > 《廖用贤尚友录》 > 庾黔娄
## 钦定古今图书集成/明伦汇编/氏族典/第416卷 > 《廖用贤尚友录》 > 庾黔娄

按《梁书庾黔娄传》：“黔娄字子贞，新野人也。父易，有高
名。黔娄少好学，起家本州主簿，迁平西行参军，出为
编令，治有异绩。齐永元初，除孱陵令。到县未旬，易在
家遘疾，黔娄忽心惊，即日弃官归家。时易疾始二日，
医云：‘欲知差剧，但尝粪甘苦。易泄痢，黔娄辄取尝之。
至夕，每稽颡北辰，求以身代。易亡，居丧过礼。服阕，除’”
西台尚书仪曹郎。梁台建，邓元起为益州刺史，表为
府长史、巴西梓潼太守。还为尚书金部郎。东宫建，以
本官侍皇太子读，甚见知重。迁散骑侍郎、荆州大中
正，卒。